b'\n_START_ARTICLE_\nAndrej Petrovi\xc4\x8d Tur\xc4\x8daninov\n_START_SECTION_\n\xc5\xbdivljenje\n_START_PARAGRAPH_\nNjegov o\xc4\x8de je bil generalporo\xc4\x8dnik in dr\xc5\xbeavni tajnik za voja\xc5\xa1ka vpra\xc5\xa1anja v slu\xc5\xbebi carice Katarine II._NEWLINE_27. maja 1795 je kot vi\xc5\xa1ji vodnik vstopil v Preobra\xc5\xbeenski polk. Pozneje je bil preme\xc5\xa1\xc4\x8den v ve\xc4\x8d lovskih bataljonih; 6. junija 1799 je prejel \xc4\x8din zastavnika. Udele\xc5\xbeil se je vojne tretje in \xc4\x8detrte koalicije ter finske vojne._NEWLINE_8. marca 1810 je bil imenovan za poveljnika 3. lovskega polka, s katerim se je udele\xc5\xbeil patriotske vojne leta 1812. 15. septembra 1813 je bil povi\xc5\xa1an v generalmajorja._NEWLINE_Po vojni je postal poveljnik 23. pehotne divizije, nato pa je 8. marca 1816 postal poveljnik 3. brigade 23. pehotne divizije, poveljnik 2. brigade 20. pehotne divizije in 6. decembra 1826 je postal poveljnik 22. pehotne divizije._NEWLINE_6. decembra 1828 je bil povi\xc5\xa1an v \xc4\x8din generalporo\xc4\x8dnika in 3. septembra 1829 je postal poveljnik Sevastopola. Leta 1830 je bil zaradi neaktivnosti med izgredi v mestu poslan pred sodi\xc5\xa1\xc4\x8de, ki ga je obsodilo zaradi strahopetnosti in zanemarjanja svojih dol\xc5\xbenosti na izgubo \xc4\x8dina in odlikovanj. Kmalu po sodbi je umrl.'